Съдът след отмяна на определение № 502/09.04.2015 год., постановено по адм. дело № 196/2015 год. по описа на Административен съд – Б. и връщане на делото за продължаване на съдопроизводствените действия, с Разпореждане от 21.12.2015 год. съдът е оставил отново жалбата на ... ООД без движение, със задължение да се внесе 50 лв. държавна такса по сметка на Административен съд – Б., като представи вносния документ за извършеното плащане в деловодството на съда. Това разпореждане не е връчено на жалбоподателя, поради обстоятелството посочено в разписката, че адресът е посетен на 22.12.2015 г., 04.01.2016 г., 11.01.2016 г. и 15.01.2016 г. и по данни на други фирми на посочения адрес ... ООД има офис на този адрес, но е постоянно заключено, няма обозначения на фирмата на този адрес, оставяно е съобщение с молба да се яви в съда за получаване на книжа, но никой не се е явил. Във връзка с тази отметка на разписката, съдът е разпоредил връчването да се извърши по реда на чл. 50, ал. 4 от ГПК, чрез залепване на уведомление по чл. 47, ал. 1. Уведомлението е поставено на 26.01.2016 год. на адреса за кореспонденция, посочен в жалбата. Двуседмичният срок е изтекъл на 09.02.2016 год. (вторник – присъствен ден) и от тази дата съобщението се счита за връчено. В този срок жалбоподателят не е отстранил нередовностите по жалбата, поради, което съдът счита, че жалбата следва да се остави без разглеждане, а производството по делото да се прекрати.
Воден от горното и на основание чл.158, ал. 3 АПК съдът

О П Р Е Д Е Л И:

ПРЕКРАТЯВА производството по адм. дело № 196/2015 год. по описа на Административен съд – Б..
Определението подлежи на обжалване в 7-дневен срок от връчването на страните пред Върховен административен съд на Република България – гр. София.

                                                      Съдия: /п/ Серафимка Мадолева

Вярно с оригинала!
В.А.